stanford-oval/wikipedia huggingface dataset:
คณะวิทยาศาสตร์ มหาวิทยาลัยขอนแก่น
สัญลักษณ์

สัญลักษณ์ประจำคณะ
สัญลักษณ์ประจำคณะวิทยาศาสตร์ มหาวิทยาลัยขอนแก่น คือ อะตอม
สีประจำคณะ
สีเหลืองจำปา
ต้นไม้/ดอกไม้ประจำคณะ
ดอกจำปา
เพลงประจำคณะ
มนต์จำปา
ใต้ร่มจำปา
หลักสูตร

| หลักสูตรที่เปิดสอนในคณะวิทยาศาสตร์ มหาวิทยาลัยขอนแก่น> สาขาวิชา | หลักสูตรที่เปิดสอนในคณะวิทยาศาสตร์ มหาวิทยาลัยขอนแก่น> ระดับปริญญาตรี | หลักสูตรที่เปิดสอนในคณะวิทยาศาสตร์ มหาวิทยาลัยขอนแก่น> ระดับปริญญาโท | หลักสูตรที่เปิดสอนในคณะวิทยาศาสตร์ มหาวิทยาลัยขอนแก่น> ระดับปริญญาเอก |
| --- | --- | --- | --- |
|  สาขาวิชาคณิตศาสตร์ |  หลักสูตรวิทยาศาสตรบัณฑิต (วท.บ.) สาขาวิชาคณิตศาสตร์  สาขาวิชาคณิตศาสตร์ประยุกต์ |  หลักสูตรวิทยาศาสตรมหาบัณฑิต (วท.ม.) สาขาวิชาคณิตศาสตร์  สาขาวิชาคณิตศาสตร์ประยุกต์ |  หลักสูตรปรัชญาดุษฎีบัณฑิต (ปร.ด.) สาขาวิชาคณิตศาสตร์  สาขาวิชาคณิตศาสตร์ประยุกต์ |
|  สาขาวิชาเคมี |  หลักสูตรวิทยาศาสตรบัณฑิต (วท.บ.) สาขาวิชาเคมี |  หลักสูตรวิทยาศาสตรมหาบัณฑิต (วท.ม.) สาขาวิชาเคมี  สาขาวิชาเคมีฟิสิกัล  สาขาวิชาเคมีอินทรีย์  สาขาวิชาเคมีวิเคราะห์  สาขาวิชาเคมีสำหรับครู  สาขาวิชาเคมีสำหรับครู (โครงการพิเศษ)  สาขาวิชาเคมีอนินทรีย์  สาขาวิชาวิทยาศาสตร์พอลิเมอร์ |  หลักสูตรปรัชญาดุษฎีบัณฑิต (ปร.ด.) สาขาวิชาเคมี  สาขาวิชาเคมีอินทรีย์ |
|  สาขาวิชาชีววิทยา |  หลักสูตรวิทยาศาสตรบัณฑิต (วท.บ.) สาขาวิชาชีววิทยา |  หลักสูตรวิทยาศาสตรมหาบัณฑิต (วท.ม.) สาขาวิชาชีววิทยา  สาขาวิชาชีววิทยาสำหรับครู  สาขาวิชาชีววิทยาสำหรับครู (โครงการพิเศษ) |  หลักสูตรปรัชญาดุษฎีบัณฑิต (ปร.ด.) สาขาวิชาชีววิทยา |
|  สาขาวิชาฟิสิกส์ |  หลักสูตรวิทยาศาสตรบัณฑิต (วท.บ.) สาขาวิชาฟิสิกส์  สาขาวิชาวัสดุศาสตร์และนาโนเทคโนโลยี |  หลักสูตรวิทยาศาสตรมหาบัณฑิต (วท.ม.) สาขาวิชาฟิสิกส์  สาขาวิชาวัสดุศาสตร์และนาโนเทคโนโลยี |  หลักสูตรปรัชญาดุษฎีบัณฑิต (ปร.ด.) สาขาวิชาฟิสิกส์  สาขาวิชาวัสดุศาสตร์และนาโนเทคโนโลยี |
|  สาขาวิชาสถิติ |  หลักสูตรวิทยาศาสตรบัณฑิต (วท.บ.) สาขาวิชาสถิติ  สาขาวิชาสารสนเทศสถิติ |  หลักสูตรวิทยาศาสตรมหาบัณฑิต (วท.ม.) สาขาวิชาสถิติประยุกต์ |  |
|  สาขาวิชาชีวเคมี |  หลักสูตรวิทยาศาสตรบัณฑิต (วท.บ.) สาขาวิชาชีวเคมี |  หลักสูตรวิทยาศาสตรมหาบัณฑิต (วท.ม.) สาขาวิชาชีวเคมี |  หลักสูตรปรัชญาดุษฎีบัณฑิต (ปร.ด.) สาขาวิชาชีวเคมี |
|  สาขาวิชาจุลชีววิทยา |  หลักสูตรวิทยาศาสตรบัณฑิต (วท.บ.) สาขาวิชาจุลชีววิทยา |  หลักสูตรวิทยาศาสตรมหาบัณฑิต (วท.ม.) สาขาวิชาจุลชีววิทยา |  หลักสูตรปรัชญาดุษฎีบัณฑิต (ปร.ด.) สาขาวิชาจุลชีววิทยา |
|  สาขาวิชาวิทยาศาสตร์สิ่งแวดล้อม |  หลักสูตรวิทยาศาสตรบัณฑิต (วท.บ.) สาขาวิชาวิทยาศาสตร์สิ่งแวดล้อม |  หลักสูตรวิทยาศาสตรมหาบัณฑิต (วท.ม.) สาขาวิชาวิทยาศาสตร์สิ่งแวดล้อม |  หลักสูตรปรัชญาดุษฎีบัณฑิต (ปร.ด.) สาขาวิชาวิทยาศาสตร์สิ่งแวดล้อม |
|  หลักสูตรอื่นๆ |  |  หลักสูตรวิทยาศาสตรมหาบัณฑิต (วท.ม.) สาขาวิชานิติวิทยาศาสตร์  สาขาวิชานิติวิทยาศาสตร์ (โครงการพิเศษ) Master of Science Program Biological Science (International Program) |  Doctor of Philosophy Program Biological Science (International Program) |
คณบดี

| ทำเนียบคณบดีคณะวิทยาศาสตร์ มหาวิทยาลัยขอนแก่น> รายนามคณบดี | ทำเนียบคณบดีคณะวิทยาศาสตร์ มหาวิทยาลัยขอนแก่น> วาระการดำรงตำแหน่ง | ทำเนียบคณบดีคณะวิทยาศาสตร์ มหาวิทยาลัยขอนแก่น>  |
| --- | --- | --- |
| 1. ศาสตราจารย์ พิมล กลกิจ | 2507 -  2516 |  |
| 2. รองศาสตราจารย์ ดร.วีรพงษ์ โพธิ์เมือง | 2516 - 2519 |  |
| 3. ผู้ช่วยศาสตราจารย์ ดร.สมพงษ์ จันทรโพธิ์ศรี | 2519 - 2521 (รักษาการแทนฯ) |  |
| 4. ผู้ช่วยศาสตราจารย์ ดร.ภักดี ธันวารชร | 2521 - 2525 |  |
| 5. ผู้ช่วยศาสตราจารย์ ทวีศักดิ์ แก้วซิม | 2525 - 2529 |  |
| 6. รองศาสตราจารย์ ศรีสุมนตร์ สีตะธานี | 2529 - 2533 |  |
| 7. ผู้ช่วยศาสตราจารย์ ดร.ขาว เหมือนวงศ์ | 2533 -  2537 |  |
| 8. ผู้ช่วยศาสตราจารย์ บุญส่ง วัฒนกิจ | 2537 -  2539 |  |
| 9. ผู้ช่วยศาสตราจารย์ วันชัย สุ่มเล็ก | 2539 -  2548 |  |
| 10. ศาสตราจารย์ ดร.ละออศรี เสนาะเมือง | 2548 - 13 กรกฎาคม 2552 |  |
| 11. ผู้ช่วยศาสตราจารย์ ดร.เกียรติ แสงอรุณ | 14 กรกฎาคม 2552 - 2556 |  |
| 12. ผู้ช่วยศาสตราจารย์ ดร.สมเกียรติ ศรีจารนัย | 2556 - 2564 |  |
| 13. ศาสตราจารย์ ดร. สมปอง คล้ายหนองสรวง | 2564 - 2564 |  |
| 14. ผู้ช่วยศาสตราจารย์ ดร. สมพงษ์ สิทธิพรหม | 2564 - 2565 (รักษาการแทนฯ) |  |
| 13. ผู้ช่วยศาสตราจารย์ ดร. อังคณา บุญยืด | 2565 - ปัจจุบัน |  |
หมายเหตุ คำนำหน้านามของผู้ดำรงตำแหน่งคณบดี และผู้รักษาการแทนคณบดี เป็นคำนำหน้านามตามตำแหน่งทางวิชาการในขณะนั้น
บุคคลที่มีชื่อเสียง

ดูเพิ่ม รายนามบุคคลที่มีชื่อเสียงจากมหาวิทยาลัยขอนแก่น
โชติ ตราชู (ศิษย์เก่า) : ปลัดกระทรวงทรัพยากรธรรมชาติและสิ่งแวดล้อม
ศาสตราจารย์ ดร.ละออศรี เสนาะเมือง (ศิษย์เก่า, อาจารย์) : กรรมการผู้ทรงคุณวุฒิในคณะกรรมการเชื้อโรคและพิษจากสัตว์ กระทรวงสาธารณสุข
รองศาสตราจารย์ วุฒิสาร ตันไชย (ศิษย์เก่า) : เลขาธิการสถาบันพระปกเกล้า
ศาสตราจารย์ ดร.สุพจน์ หารหนองบัว (ศิษย์เก่า) : คณบดีคณะวิทยาศาสตร์ จุฬาลงกรณ์มหาวิทยาลัย
หมายเหตุ รายนามดังกล่าว จัดเรียงชื่อและนามสกุลตามตัวอักษร
ดูเพิ่ม

มหาวิทยาลัยขอนแก่น, "คณะวิทยาศาสตร์", ขอนแก่น 18 ปี, 2525, หน้า 87 - 96
มหาวิทยาลัยขอนแก่น, "คณะวิทยาศาสตร์", 30 ปี มหาวิทยาลัยขอนแก่น, ขอนแก่น : มหาวิทยาลัยขอนแก่น, 2537, หน้า 53 - 55
แหล่งข้อมูลอื่น

เว็บไซต์คณะวิทยาศาสตร์ มหาวิทยาลัยขอนแก่น
| ด ค กรายชื่อคณะวิทยาศาสตร์ในประเทศไทย  |
| --- | --- |
สถาบันอุดมศึกษาของรัฐ: กาฬสินธุ์ • นราธิวาสราชนครินทร์ • นเรศวร (วิทยาศาสตร์) • นเรศวร (วิทยาศาสตร์การแพทย์) • มหาสารคาม (วลัยรุกขเวช) • มหาสารคาม (วิทยาศาสตร์) • รามคำแหง • สุโขทัยธรรมาธิราช • อุบลราชธานี • เทคโนโลยีปทุมวัน
สถาบันอุดมศึกษา  ในกำกับของรัฐ: เกษตรศาสตร์ (วิทยาศาสตร์) • เกษตรศาสตร์ (วิทยาศาสตร์ ศรีราชา) • เกษตรศาสตร์ (วิทยาศาสตร์และวิศวกรรมศาสตร์) • เกษตรศาสตร์ (ศิลปศาสตร์และวิทยาศาสตร์) • ขอนแก่น (วิทยาศาสตร์) • ขอนแก่น (สหวิทยาการ) • จุฬาลงกรณ์ • เชียงใหม่ • ทักษิณ • เทคโนโลยีพระจอมเกล้าเจ้าคุณทหารลาดกระบัง • เทคโนโลยีพระจอมเกล้าธนบุรี • เทคโนโลยีพระจอมเกล้าพระนครเหนือ (วิทยาศาสตร์ประยุกต์) • เทคโนโลยีพระจอมเกล้าพระนครเหนือ (วิทยาศาสตร์ พลังงานและสิ่งแวดล้อม) • เทคโนโลยีสุรนารี • ธรรมศาสตร์ (สถาบันเทคโนโลยีนานาชาติสิรินธร) • ธรรมศาสตร์ (วิทยาศาสตร์และเทคโนโลยี) • นวมินทราธิราช (วิทยาศาสตร์และเทคโนโลยีสุขภาพ) • บูรพา (วิทยาศาสตร์) • บูรพา (วิทยาศาสตร์การกีฬา) • พะเยา • มหิดล • แม่โจ้ • แม่ฟ้าหลวง(วิทยาศาสตร์) • แม่ฟ้าหลวง (วิทยาศาสตร์เครื่องสำอาง) • วลัยลักษณ์ • ศรีนครินทรวิโรฒ • ศิลปากร • สงขลานครินทร์ (วิทยาศาสตร์) • สงขลานครินทร์ (วิทยาศาสตร์และเทคโนโลยี) • สงขลานครินทร์ (วิทยาศาสตร์และเทคโนโลยีอุตสาหกรรม) • สวนดุสิต
มหาวิทยาลัยราชภัฏ: เชียงราย • นครราชสีมา  • สวนสุนันทา • มหาสารคาม • อุดรธานี
มหาวิทยาลัย  เทคโนโลยีราชมงคล: ตะวันออก • ธัญบุรี • พระนคร • ล้านนา • อีสาน
สถาบันอุดมศึกษาเอกชน: กรุงเทพ • บัณฑิตเอเซีย • มหานคร • รังสิต • ศรีปทุม • สยาม • หอการค้าไทย
รายชื่อ • หมวดหมู่ • โครงการ • สถานีย่อย
เฉลิมพล สนิทวงศ์ชัย

| เฉลิมพล สนิทวงศ์ชัยม> ป.ช., ม.ว.ม. |
| --- | --- |


รัฐมนตรีช่วยว่าการกระทรวงพาณิชย์
ดำรงตำแหน่ง 23 กันยายน พ.ศ. 2536 – 25 ตุลาคม พ.ศ. 2537
นายกรัฐมนตรี: ชวน หลีกภัย
ดำรงตำแหน่ง 29 พฤศจิกายน พ.ศ. 2539 – 24 ตุลาคม พ.ศ. 2540
นายกรัฐมนตรี: พลเอกชวลิต ยงใจยุทธ
 
ข้อมูลส่วนบุคคล
เกิด: 21 มกราคม พ.ศ. 2481 อำเภอเพ็ญ จังหวัดอุดรธานี ประเทศไทย
เสียชีวิต: 10 กรกฎาคม พ.ศ. 2554 (73 ปี) อำเภอกุดจับ จังหวัดอุดรธานี ประเทศไทย
คู่สมรส: บังอร สนิทวงศ์ชัย

เฉลิมพล สนิทวงศ์ชัย (21 มกราคม พ.ศ. 2481 – 10 กรกฎาคม พ.ศ. 2554) อดีตรองประธานสภาผู้แทนราษฎรไทย อดีตรัฐมนตรีช่วยว่าการกระทรวงพาณิชย์ และอดีตสมาชิกสภาผู้แทนราษฎรจังหวัดอุดรธานี 7 สมัย
ประวัติ

เฉลิมพล เกิดเมื่อวันที่ 21 มกราคม พ.ศ. 2481 ณ ตำบลบ้านธาตุ อำเภอเพ็ญ จังหวัดอุดรธานี เป็นบุตรของนายสมศักดิ์ และนางคำดี สนิทวงศ์ชัย สมรสกับนางบังอร สนิทวงศ์ชัย มีบุตร-ธิดา ที่เป็นสมาชิกสภาผู้แทนราษฎรจังหวัดอุดรธานี คือนางสาวธิรดา สนิทวงศ์ชัย และนายอรรถพล สนิทวงศ์ชัย สำเร็จการศึกษาระดับ ปกศ.สูง จากวิทยาลัยครูบ้านสมเด็จเจ้าพระยา
งานการเมือง

อดีตเป็นข้าราชการครู และได้รับเลือกตั้งเป็นประธานสหกรณ์ครูอุดรธานี ก่อนจะลงสนามการเมืองระดับชาติ ลงสมัครรับเลือกตั้งสมาชิกสภาผู้แทนราษฎรจังหวัดอุดรธานี และได้รับเลือกตั้งเป็นครั้งแรก ใน พ.ศ. 2519 สังกัดพรรคกิจสังคม และได้รับเลือกเรื่อยมา จนถึง พ.ศ. 2539 และเข้าได้รับแต่งตั้งเป็นรัฐมนตรีช่วยว่าการกระทรวงพาณิชย์ ในรัฐบาลนายชวน หลีกภัย และในรัฐบาลพลเอกชวลิต ยงใจยุทธ
ต่อมาได้ลงสมัครเลือกตั้งในปี พ.ศ. 2544 ในสังกัดพรรคไทยรักไทย แต่แพ้ให้กับนายศราวุธ เพชรพนมพร จนวางในการเมืองระดับชาติ จึงมาลงสมัครรับเลือกตั้งในการเลือกตั้งนายกองค์การบริหารส่วนจังหวัดในประเทศไทย พ.ศ. 2547 ซึ่งเป็นการเลือกตั้งผู้บริหารท้องถิ่นโดยตรงจากประชาชนเป็นครั้งแรกในประเทศไทย กำหนดจัดขึ้นในวันที่ 14 มีนาคม พ.ศ. 2547 เขาได้รับเลือกตั้งเป็นนายกองค์การบริหารส่วนจังหวัดอุดรธานีในสมัยแรก แต่ต่อมาพ่ายแพ้การเลือกตั้งนายกองค์การบริหารส่วนจังหวัดอุดรธานี สมัยที่สอง จึงทำให้ยุติบทบาททางการเมืองไป
งานการเมือง > สมาชิกสภาผู้แทนราษฎร

เฉลิมพล สนิทวงศ์ชัย ได้รับการเลือกตั้งเป็นสมาชิกสภาผู้แทนราษฎรมาแล้ว 7 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดอุดรธานี สังกัดพรรคกิจสังคม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดอุดรธานี สังกัดพรรคประชาราษฎร์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดอุดรธานี สังกัดพรรครวมไทย (พ.ศ. 2529)
การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดอุดรธานี สังกัดพรรคความหวังใหม่
การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดอุดรธานี สังกัดพรรคความหวังใหม่
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดอุดรธานี สังกัดพรรคความหวังใหม่
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดอุดรธานี สังกัดพรรคความหวังใหม่
ถึงแก่อนิจกรรม

เฉลิมพล เสียชีวิตด้วยอาการหัวใจหยุดเต้นโดยเฉียบพลัน ณ ตำบลปะโค อำเภอกุดจับ จังหวัดอุดรธานี เมื่อวันที่ 10 กรกฎาคม พ.ศ. 2554 สิริอายุรวม 73 ปี
เครื่องราชอิสริยาภรณ์

พ.ศ. 2539 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2538 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2521 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2515 –  เหรียญสนองเสรีชน (ส.ส.ช.)
พงศาวดารมอญฉบับชเวนอ

สำหรับพงศาวดารอื่นที่มีชื่อเดียวกัน ดูที่ พงศาวดารมอญ
| --- | --- |

ชื่อเรื่องต้นฉบับ: မွန်ရာဇဝင်   โมน-ยาซะวีน
ผู้แปล: ชเวนอ
ภาษา: มอญ (ต้นฉบับ) พม่า
ชุด: พงศาวดารมอญ
ประเภท: บันทึกเหตุการณ์, ประวัติศาสตร์
วันที่พิมพ์: 30 มกราคม ค.ศ. 1785 (ต้นฉบับตัวเขียน)   ค.ศ. 1922 (โดยเครื่องพิมพ์)
หน้า: 111
พงศาวดารมอญ (พม่า: မွန်ရာဇဝင်, ออกเสียง: [mʊ̀ɴ jàzəwɪ̀ɴ]; โมน-ยาซะวีน) ถูกแปลจากภาษามอญเป็นภาษาพม่าโดย ชเวนอ เป็นบันทึกเหตุการณ์เกี่ยวกับอาณาจักรหงสาวดีและการเมืองมอญในยุคก่อน ๆ เป็นบันทึกเหตุการณ์หนึ่งในสองฉบับที่มีชื่อในภาษาพม่าว่า "โมน-ยาซะวีน" ที่ยังเหลืออยู่
ที่มา

มีบันทึกเหตุการณ์สองฉบับที่มีชื่อในภาษาพม่าว่า "โมน-ยาซะวีน" ที่ยังเหลืออยู่ เนื้อหาของบทความถูกที่ตีพิมพ์ครั้งแรกใน ค.ศ. 1922
เจ.เอ. สจ๊วต กล่าวถึงแหล่งข้อมูลของสิ่งพิมพ์ปี ค.ศ. 1922 ซึ่งเขาแปลออกมาเป็น โมน-ยาซะวีน นั้น เป็นการรวบรวมและแปลเป็นภาษาพม่าจากต้นฉบับที่เขียนเป็นภาษามอญ โดย อู้ชเวนอ ในคริสต์ศตวรรษที่ 19 สจ๊วตกล่าวต่ออีกว่าต้นฉบับภาษามอญที่อ้างอิงนั้น แท้จริงแล้วเป็นต้นฉบับที่รวบรวมโดย เซอร์ อาเทอร์ เพอร์เวส ฟาเยอร์ จากสยาม และต้นฉบับภาษาพม่าของ ชเวนอ นั้นพบที่ มี่นกู้นบิดะกะไต (หอสมุดมี่นกู้น) ในภาคซะไกง์ ตามที่ ไมเคิล ออง-ทวิน ซึ่งสืบตามคำกล่าวของสจ๊วต ระบุว่าต้นฉบับประวัติศาสตร์ภาษามอญฉบับเดียวนั้นพบในของสะสม เซอร์ อาเทอร์ เพอร์เวส ในหอสมุดแห่งชาติอังกฤษ เป็นต้นฉบับใบลานซึ่งถูกจัดหมวดหมู่ว่า ประวัติศาสตร์ของตะเลง นอกจากนี้ ส่วนบทส่งท้ายของสิ่งพิมพ์ปี ค.ศ. 1922 ระบุว่าต้นฉบับซึ่งสันนิษฐานว่าเป็นต้นฉบับภาษามอญที่ เซอร์ อาเทอร์ เพอร์เวส สะสมไว้ เสร็จสมบูรณ์ในวันแรม 6 ค่ำ เดือนดะโบ่-ดแว ปี 1146 ตามปฏิทินพม่า (30 มกราคม ค.ศ. 1785)
เนื้อหา

บันทึกเหตุการณ์นี้ครอบคลุมประวัติศาสตร์ของกษัตริย์เมาะตะมะ–หงสา ตั้งแต่สมัยพระเจ้าฟ้ารั่วจนถึงสมัยพระเจ้าสการะวุตพีเป็นหลัก นอกจากนี้ยังมีประวัติศาสตร์ช่วงต้นโดยย่อของอาณาจักรสุธรรมวดีและอาณาจักรหงสาวดีด้วย ลำดับเวลาในบันทึกนั้นไม่น่าเชื่อถืออย่างยิ่ง ไม่เพียงแต่วันที่จะต่างกันอย่างมากจากวันที่ในบันทึกฉบับอื่น ๆ ที่มีช่วงเหตุการณ์เดียวกันเท่านั้น แต่วันที่ในส่วนต่าง ๆ ของบันทึกยังไม่ตรงกันอีกด้วย
ตารางต่อไปนี้เป็นรายชื่อพระมหากษัตริย์ราชวงศ์ฟ้ารั่วตามที่มีบันทึกไว้
| พระมหากษัตริย์ | พรรษาเมื่อขึ้นครองราชย์ | ระยะเวลาครองราชย์ | พรรษาเมื่อสวรรคต | ความสัมพันธ์กับรัชกาลก่อน | หมายเหตุ |
| --- | --- | --- | --- | --- | --- |
| พระเจ้าฟ้ารั่ว | 24 (ปี 1064 ปฏิทินพม่า) | 37 | 61 | สถาปนา |  |
| พระเจ้ารามประเดิด | 59 | 4 | 63 | พระอนุชา |  |
| พระเจ้าแสนเมือง | 19 | 6 | 31 | พระราชโอรส |  |
| พระเจ้ารามมะไตย | 18 | 7 | 25 | พระอนุชา |  |
| ชีปอน | ไม่ได้บันทึก | 7 วัน | ไม่ได้บันทึก | แย่งชิง |  |
| พระยาอายกำกอง | ไม่ได้บันทึก | 49 วัน | ไม่ได้บันทึก | พระราชโอรสของพระเจ้าแสนเมือง |  |
| พระยาอายลาว | 21 | 23 | 44 | พระราชโอรสของพระเจ้ารามประเดิด |  |
| พระยาอู่ | 21 (ปี 1060 ปฏิทินพม่า), และ   24 | 35 | 59 | พระราชโอรสของพระเจ้ารามมะไตย |  |
| พระเจ้าราชาธิราช | ไม่ได้บันทึก | 38 | ไม่ได้บันทึก | พระราชโอรส |  |
| พญาธรรมราชา | 28 | 3 | 31 (ปี 1075 ปฏิทินพม่า) | พระราชโอรส |  |
| พญารามที่ 1 | 28 (ปี 1075 ปฏิทินพม่า) | 32 | 60 | พระอนุชา |  |
| พญาพะโร | 21 | 5 | 26 | พระราชโอรสของพญาธรรมราชา |  |
| พญาเกียรติ์ | 24 | 3 | 27 | พระอนุชา |  |
| มะมุดตาว | ไม่ได้บันทึก | 7 เดือน | ไม่ได้บันทึก | พระราชโอรสของพญารามที่ 1 |  |
| พระนางเชงสอบู | 49 | 25 | 74 (ปี 832 ปฏิทินพม่า) | พระราชธิดาของพระเจ้าราชาธิราช |  |
| พระเจ้าธรรมเจดีย์ | 47 | 27 | 74 | พระโอรสบุญธรรม |  |
| พญารามที่ 2 | 22 | 35 | 57 (ปี 888 ปฏิทินพม่า) | พระราชโอรส |  |
| พระเจ้าสการะวุตพี | 15 | ไม่ได้บันทึก | ไม่ได้บันทึก | พระราชโอรส |  |
บรรณานุกรม

Aung-Thwin, Michael A. (2017). Myanmar in the Fifteenth Century. Honolulu: University of Hawai'i Press. ISBN 978-0-8248-6783-6.
Pan Hla, Nai (2005) [1968]. Razadarit Ayedawbon (ภาษาพม่า) (8th printing ed.). Yangon: Armanthit Sarpay.
Shwe Naw, บ.ก. (1922) [1785]. Mon Yazawin (ภาษาพม่า). แปลโดย Shwe Naw. Yangon: Burma Publishing Workers Association Press.
แนบ พหลโยธิน

| แนบ พหลโยธิน ม> ว.ม., ป.ช., ท.จ. |
| --- | --- |


รัฐมนตรี
ดำรงตำแหน่ง 10 ธันวาคม 2475 – 1 เมษายน 2476
นายกรัฐมนตรี: พระยามโนปกรณนิติธาดา
กรรมการราษฎร
ดำรงตำแหน่ง 28 มิถุนายน – 10 ธันวาคม 2475
 
ข้อมูลส่วนบุคคล
เกิด: แนบ พหลโยธิน 26 สิงหาคม พ.ศ. 2443 เมืองพระนคร ประเทศสยาม
เสียชีวิต: 22 พฤศจิกายน พ.ศ. 2514 (71 ปี) กรุงเทพมหานคร ประเทศไทย
เชื้อชาติ: ไทย
ศาสนา: พุทธ
การเข้าร่วม พรรคการเมืองอื่น: คณะราษฎร
คู่สมรส: สไบ พหลโยธิน
บุตร: 1 คน
ศิษย์เก่า: สำนัก เกรย์อิน ประเทศอังกฤษ
อาชีพ: นักกฎหมาย
เป็นที่รู้จักจาก: การเมือง
ลายมือชื่อ: 

แนบ พหลโยธิน (26 สิงหาคม พ.ศ. 2443 – 22 พฤศจิกายน พ.ศ. 2514) เป็นนักการเมืองชาวไทยอดีตอธิบดีกรมธนารักษ์ และเป็นหนึ่งในเจ็ดสมาชิกผู้ก่อตั้ง คณะราษฎร การปฏิวัติสยามพ.ศ. 2475
ประวัติ

แนบ พหลโยธิน เป็นบุตรของ พลโท พระยาพหลโยธินรามินทรภักดี (นพ พหลโยธิน) บิดาเป็นพี่ชายของพันเอก พระยาพหลพลพยุหเสนา (พจน์ พหลโยธิน) จบการศึกษาจากโรงเรียนราชวิทยาลัย (โรงเรียน ภ.ป.ร. ราชวิทยาลัย ในพระบรมราชูปถัมภ์ ในปัจจุบัน) จบการศึกษาเนติบัณฑิต สำนัก เกรย์อิน ประเทศอังกฤษ
ระหว่างการศึกษาอยู่ยังประเทศอังกฤษนั้น ได้ร่วมกับนักเรียนไทยที่ประเทศอังกฤษ และประเทศฝรั่งเศสส่วนหนึ่ง ก่อตั้งคณะราษฎรขึ้นมา โดยที่แนบ ถือเป็นสมาชิกรุ่นแรก ที่มีด้วยกันทั้งหมด 7 คน ซึ่งนอกจากนายแนบแล้ว ยังประกอบด้วย ปรีดี พนมยงค์, ร้อยโท แปลก ขีตตะสังคะ, จรูญ สิงหเสนี, ประยูร ภมรมนตรี, ร้อยโท ทัศนัย มิตรภักดี และตั้ว ลพานุกรม
งานการเมือง

ในการประชุมครั้งแรกที่บ้านพักเลขที่ 9 ถนนซอมเมอราร์ด กรุงปารีส เมื่อวันที่ 5 กุมภาพันธ์ พ.ศ. 2469 ที่นานถึง 4 คืน 5 วันติดต่อกัน ที่ประชุมมีมติให้ปรีดี เป็นหัวหน้า และได้มอบหมายให้แนบ เป็นผู้ดูแลครอบครัวของเหล่าสมาชิกที่เหลือ หากการปฏิวัติไม่สำเร็จ เนื่องจากแนบนั้นมีฐานะทางเศรษฐกิจดีกว่าคนอื่น เพราะได้รับมรดกจากบิดา  โดยจะไม่ให้แนบออกหน้ามากนักในการปฏิวัติ นอกจากนี้แล้ว แนบยังเป็นผู้แนะนำและรับรอง ทวี บุณยเกตุ นักเรียนการเกษตร ให้เข้าเป็นหนึ่งในสมาชิกคณะราษฎรด้วย
เมื่อเดินทางกลับมาถึงประเทศไทย แนบเป็นผู้ที่ทาบทาม พันเอก พระยาพหลพลพยุหเสนา จเรทหารปืนใหญ่ผู้เป็นอา ให้เข้าร่วมเป็นสมาชิกดวย และรับสถานะเป็นหัวหน้าคณะราษฎร เนื่องด้วย แนบนั้นมีศักดิ์เป็นหลานชายของ พันเอก พระยาพหลฯ โดยเป็นบุตรชายของพระยาพหลโยธินรามินทรภักดี พี่ชายของ พันเอก พระยาพหลฯ
ก่อนการเปลี่ยนแปลงปกครองไม่นาน ทวีได้ถูกย้ายไปรับราชการที่จังหวัดขอนแก่น จึงไม่มีโอกาสได้ติดต่อกับสมาชิกคนอื่น ๆ แนบจึงเป็นผู้ส่งโทรเลขไปหา เพื่อแจ้งวัน-เวลาในการปฏิบัติการ
หลังเปลี่ยนแปลงการปกครองแล้ว แนบได้รับแต่งตั้งให้ดำรงตำแหน่ง คณะกรรมการราษฎร และสมาชิกสภาผู้แทนราษฎร (ส.ส.) อันถือเป็นชุดแรก และยังได้รับตำแหน่งรัฐมนตรี (ลอย) อีกด้วย แต่ก็ต้องพ้นจากตำแหน่งในวันที่ 1 เมษายน พ.ศ. 2476 ด้วยการประกาศพระราชกฤษฎีกาปิดสภา ของพระยามโนปกรณ์นิติธาดา นายกรัฐมนตรี ซึ่งเป็นความขัดแย้งกันระหว่างนายกรัฐมนตรีและคณะรัฐมนตรีที่ส่วนใหญ่เป็นสมาชิกคณะราษฎร ซึ่งแนบได้พ้นออกจากตำแหน่งพร้อมกับพระยาประมวญวิชาพูล, หลวงเดชสหกรณ์, ตั้ว ลพานุกรม และปรีดี พนมยงค์ ก่อนที่จะกลับมารับตำแหน่งอีกครั้งหลังการรัฐประหารเมื่อวันที่ 20 มิถุนายน พ.ศ. 2476 โดยการนำของ พ.อ.พระยาพหลพลพยุหเสนา จากนั้นจึงได้รักษาราชการแทนผู้ช่วยอธิบดีกรมบัญชีกลาง เมื่อวันที่ 2 กุมภาพันธ์ 2476 ต่อมาได้ดำรงตำแหน่งอธิบดีกรมธนารักษ์เมื่อวันที่ 22 มีนาคม 2495
แนบ สมรสกับคุณหญิงสไบ พหลโยธิน มีธิดาหนึ่งคนชื่อ ธนี พหลโยธิน
ถึงแก่อนิจกรรม

แนบ พหลโยธิน ถึงแก่อนิจกรรมในปลายปี พ.ศ. 2514 พระราชพิธีพระราชทานเพลิงศพ มีขึ้น ณ เมรุวัดธาตุทอง ในวันที่ 12 มกราคม พ.ศ. 2515 สิริอายุ 71 ปี
เครื่องราชอิสริยาภรณ์

พ.ศ. 2498 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2493 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2501 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
พ.ศ. 2500 –  เหรียญจักรพรรดิมาลา (ร.จ.พ.)
พ.ศ. 2496 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
อำเภอดอกคำใต้

| อำเภอดอกคำใต้ |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Dok Khamtai
ดอกคำใต้
คำขวัญ: ดอกคำใต้เมืองคนงาม วัฒนธรรมหลากหลาย มากมายหัตถกรรม พระธาตุงามจอมไคร้ ร่องช้างแหล่งอาศัย มากน้ำใจชาวประชา
แผนที่จังหวัดพะเยา เน้นอำเภอดอกคำใต้
พิกัด: 19°9′45″N 99°59′36″E﻿ / ﻿19.16250°N 99.99333°E﻿ / 19.16250; 99.99333
ประเทศ:  ไทย
จังหวัด: พะเยา
พื้นที่
 • ทั้งหมด: 823.3 ตร.กม. (317.9 ตร.ไมล์)
ประชากร (2564)
 • ทั้งหมด: 67,681 คน
 • ความหนาแน่น: 82.21 คน/ตร.กม. (212.9 คน/ตร.ไมล์)
รหัสไปรษณีย์ : 56120
รหัสภูมิศาสตร์: 5605
ที่ตั้งที่ว่าการ: ที่ว่าการอำเภอดอกคำใต้ เลขที่ 318 หมู่ 8 ถนนพะเยา-เชียงคำ ตำบลดอนศรีชุม อำเภอดอกคำใต้ จังหวัดพะเยา 56120
 ส่วนหนึ่งของสารานุกรมประเทศไทย
ดอกคำใต้ (ไทยถิ่นเหนือ: ) เป็นอำเภอหนึ่งของจังหวัดพะเยา เป็นที่ตั้งของอาณาจักรโบราณได้แก่อาณาจักรสิงหราช อาณาจักรโกมคำศรีมฑเทียนธรรม อาณาจักรภูกามยาว
ดอกคำใต้ยังถือว่าเป็นเมืองที่รักษาวัฒนธรรมแบบดั้งเดิมได้มาก ทั้งภาษา การกิน วิถีชีวิต วัฒนธรรมประเพณีที่สืบกันมากคงแบบดั้งเดิม มีกลิ่นอายวัฒนธรรมประเพณีที่งดงาม
เวียงห้าวราชธานีราชอาณาจักรภูกามยาว พระธาตุที่ตั้งอยู่ในเขตเมืองโบราณซึ่งเป็นจุดสูงสุดของเมือง เวียงห้าว คือ พระธาตุแจโว  มีตำนานกล่าวว่า ปู่แจ และ ย่าโว เป็นผู้สร้างพระธาตุเจดีย์องค์นี้ขึ้นเพื่อบรรจุพระเกศาธาตุของพระพุทธเจ้า ตามตำนานบอกว่าภายในพระธาตุแจโว มีการบรรจุ พระเกศาธาตุ 2 เส้น และพระบรมธาตุส่วนปลายจมูก ขององค์สมเด็จพระสัมมาสัมพุทธเจ้า
เขตรักษาพันธุ์สัตว์ป่าเวียงลอ เป็นเขตรักษาพันธุ์สัตว์ป่าที่มีพื้นที่ครอบคลุมท้องที่ 4 อำเภอ ได้แก่ ป่าสงวนแห่งชาติป่าแม่จุน อำเภอจุน เนื้อที่ประมาณ 96,875 ไร่ ป่าสงวนแห่งชาติป่าห้วยดอกเข็ม และป่าแม่อิงฝั่งขวา อำเภอดอกคำใต้ เนื้อที่ประมาณ 49,375 ไร่ ป่าสงวนแห่งชาติป่าแม่ยม อำเภอปง เนื้อที่ประมาณ 43,750 ไร่ และป่าสงวนแห่งชาติป่าน้ำแวน และป่าห้วยไคร้ อำเภอเชียงคำ
ทุ่งนาในเขตอำเภอดอกคำใต้ ซึ่งเขตอำเภอดอกคำใต้มีลักษณะเป็นที่ราบสูงและภูเขาด้านทิศตะวันตกลาดเอียงไปทางทิศใต้ บางส่วนเป็นที่ราบลุ่ม ซึ่งเป็นพื้นที่ทำการเกษตรและเป็นที่อยู่อาศัย
ที่ตั้งและอาณาเขต

อำเภอดอกคำใต้ตั้งอยู่ทางตอนกลางของจังหวัด มีอาณาเขตติดต่อกับอำเภอข้างเคียง ดังนี้
ทิศเหนือ ติดต่อกับอำเภอป่าแดด (จังหวัดเชียงราย)
ทิศใต้ ติดต่อกับอำเภอสอง (จังหวัดแพร่) และอำเภองาว (จังหวัดลำปาง)
ทิศตะวันออก ติดต่อกับอำเภอจุน อำเภอปง และอำเภอเชียงม่วน
ทิศตะวันตก ติดต่อกับอำเภอเมืองพะเยา และอำเภอภูกามยาว
การแบ่งเขตการปกครอง > การปกครองส่วนภูมิภาค

อำเภอดอกคำใต้แบ่งเขตการปกครองเป็น 12 ตำบล 125 หมู่บ้าน ได้แก่
| ที่ | ชื่อตำบล | ตัวเมือง | อักษรโรมัน | จำนวนหมู่บ้าน | จำนวนครัวเรือน | จำนวนประชากร |
| --- | --- | --- | --- | --- | --- | --- |
| 1. | ดอกคำใต้ |  | Dok Kham Tai | 10 | 2,545 | 5,702 |
| 2. | ดอนศรีชุม |  | Don Si Chum | 10 | 2,645 | 5,545 |
| 3. | บ้านถ้ำ |  | Ban Tham | 12 | 3,258 | 8,197 |
| 4. | บ้านปิน |  | Ban Pin | 10 | 2,011 | 5,034 |
| 5. | ห้วยลาน |  | Huai Lan | 16 | 3,348 | 8,837 |
| 6. | สันโค้ง |  | San Khong | 11 | 2,198 | 6,225 |
| 7. | ป่าซาง |  | Pa Sang | 10 | 1,834 | 4,975 |
| 8. | หนองหล่ม |  | Nong Lom | 9 | 1,854 | 5,950 |
| 9. | ดงสุวรรณ |  | Dong Suwan | 11 | 1,925 | 4,665 |
| 10. | บุญเกิด |  | Bun Koet | 9 | 1,884 | 4,372 |
| 11. | สว่างอารมณ์ |  | Sawang Arom | 8 | 1,503 | 3,793 |
| 12. | คือเวียง |  | Khue Wiang | 9 | 1,679 | 4,386 |
การแบ่งเขตการปกครอง > การปกครองส่วนท้องถิ่น

ท้องที่อำเภอดอกคำใต้ประกอบด้วยองค์กรปกครองส่วนท้องถิ่น 11 แห่ง ได้แก่
เทศบาลเมืองดอกคำใต้ ครอบคลุมพื้นที่ตำบลบุญเกิดทั้งตำบล; ตำบลดอกคำใต้ เฉพาะหมู่ที่ 7 และบางส่วนของหมู่ที่ 1–2; ตำบลดอนศรีชุม เฉพาะหมู่ที่ 1, 5, 7, 10 และบางส่วนของหมู่ที่ 8–9; และตำบลสว่างอารมณ์ เฉพาะหมู่ที่ 1–3, 5–7 และบางส่วนของหมู่ที่ 4, 8
เทศบาลตำบลบ้านถ้ำ ครอบคลุมพื้นที่ตำบลบ้านถ้ำทั้งตำบล (สุขาภิบาลบ้านถ้ำเดิม)
เทศบาลตำบลห้วยลาน ครอบคลุมพื้นที่ตำบลห้วยลานทั้งตำบล
เทศบาลตำบลหนองหล่ม ครอบคลุมพื้นที่ตำบลหนองหล่มทั้งตำบล
องค์การบริหารส่วนตำบลดอกคำใต้ ครอบคลุมพื้นที่ตำบลดอกคำใต้ เฉพาะหมู่ที่ 3–6, 9–10 และบางส่วนของหมู่ที่ 1–2
องค์การบริหารส่วนตำบลดอนศรีชุม ครอบคลุมพื้นที่ตำบลดอนศรีชุม เฉพาะหมู่ที่ 2–4, 6 และบางส่วนของหมู่ที่ 8–9
องค์การบริหารส่วนตำบลบ้านปิน ครอบคลุมพื้นที่ตำบลบ้านปินทั้งตำบล
องค์การบริหารส่วนตำบลสันโค้ง ครอบคลุมพื้นที่ตำบลสันโค้งทั้งตำบลและตำบลสว่างอารมณ์ เฉพาะบางส่วนของหมู่ที่ 4, 8
องค์การบริหารส่วนตำบลป่าซาง ครอบคลุมพื้นที่ตำบลป่าซางทั้งตำบล
องค์การบริหารส่วนตำบลดงสุวรรณ ครอบคลุมพื้นที่ตำบลดงสุวรรณทั้งตำบล
องค์การบริหารส่วนตำบลคือเวียง ครอบคลุมพื้นที่ตำบลคือเวียงทั้งตำบล
หน่วยพิทักษ์ป่าที่ วล.2 (ห้วยชมภู) ตั้งอยู่ในเขตบ้านใหม่ดอนเจริญ หมู่ที่ 11 ตำบลสันโค้ง อำเภอดอกคำใต้ ซึ่งเป็นส่วนหนึ่งของเขตรักษาพันธุ์สัตว์ป่าเวียงลอ
กิตติศักดิ์ หัตถสงเคราะห์

| กิตติศักดิ์ หัตถสงเคราะห์ม> ป.ช., ม.ว.ม. |
| --- | --- |


รัฐนมตรีช่วยว่าการกระทรวงคมนาคม
ดำรงตำแหน่ง 9 สิงหาคม 2554 – 18 มกราคม 2555ดำรงตำแหน่งร่วมกับ พลตำรวจโท ชัจจ์ กุลดิลก
นายกรัฐมนตรี: ยิ่งลักษณ์ ชินวัตร
ก่อนหน้า: สุชาติ โชคชัยวัฒนากร เกื้อกูล ด่านชัยวิจิตร
ถัดไป: ชัชชาติ สิทธิพันธุ์
รัฐมนตรีช่วยว่าการกระทรวงวิทยาศาสตร์และเทคโนโลยีและสิ่งแวดล้อม
ดำรงตำแหน่ง 17 เมษายน – 10 มิถุนายน 2535
นายกรัฐมนตรี: พลเอก สุจินดา คราประยูร
ก่อนหน้า: พิจิตต รัตตกุล (กระทรวงวิทยาศาสตร์และเทคโนโลยีและการพลังงาน)
ถัดไป: กอปร กฤตยากีรณ
 
ข้อมูลส่วนบุคคล
เกิด: 30 มิถุนายน พ.ศ. 2482 จังหวัดนครราชสีมา ประเทศไทย
เสียชีวิต: 11 มีนาคม พ.ศ. 2562 (79 ปี) กรุงเทพมหานคร ประเทศไทย
พรรคการเมือง: เพื่อไทย
คู่สมรส: สริยา หัตถสงเคราะห์ (หย่า)

กิตติศักดิ์ หัตถสงเคราะห์ อดีตรัฐมนตรีช่วยว่าการกระทรวงคมนาคม ในรัฐบาลของนางสาวยิ่งลักษณ์ ชินวัตร เป็นอดีตรัฐมนตรีช่วยว่าการกระทรวงวิทยาศาสตร์ เทคโนโลยีและสิ่งแวดล้อม และอดีตสมาชิกสภาผู้แทนราษฎรจังหวัดอุดรธานีและหนองบัวลำภู
ประวัติ

กิตติศักดิ์ หัตถสงเคราะห์ เกิดเมื่อวันที่ 30 มิถุนายน พ.ศ. 2482 ที่ตำบลดอนชมพู อำเภอโนนสูง จังหวัดนครราชสีมา สำเร็จการศึกษาระดับปริญญาตรี ด้านการเกษตร จากวิทยาลัยบัณฑิตสกลนคร และปริญญาโท ด้านสังคมสงเคราะห์ สาขากระบวนการยุติธรรม จากมหาวิทยาลัยธรรมศาสตร์
นายกิตติศักดิ์ หย่ากับคู่สมรสแล้ว มีบุตร 8 คน หนึ่งในนั้นคือ นายพิษณุ หัตถสงเคราะห์ สมาชิกสภาผู้แทนราษฎรจังหวัดหนองบัวลำภู 2 สมัย นายสยาม หัตถสงเคราะห์ สมาชิกสภาผู้แทนราษฎรจังหวัดหนองบัวลำภู 2 สมัย
การทำงาน

กิตติศักดิ์ หัตถสงเคราะห์ เป็นนักการเมืองท้องถิ่นในจังหวัดอุดรธานี เคยเป็นสมาชิกสภาเทศบาลเมืองอุดรธานี ในระหว่างปี พ.ศ. 2517 ถึง พ.ศ. 2522 ต่อมาได้เข้าสู่งานการเมืองระดับชาติ ได้รับเลือกตั้งเป็นสมาชิกสภาผู้แทนราษฎร จังหวัดอุดรธานี (ต่อมาแยกเป็นจังหวัดหนองบัวลำภู) เคยเป็นอดีตรองหัวหน้าพรรคสามัคคีธรรม ในช่วงปี พ.ศ. 2535 และได้รับแต่งตั้งเป็นรัฐมนตรีช่วยว่าการกระทรวงวิทยาศาสตร์ เทคโนโลยี และสิ่งแวดล้อม ซึ่งมีนายประยุทธ์ ศิริพานิชย์ เป็นรัฐมนตรีว่าการฯ ในรัฐบาลของพลเอกสุจินดา คราประยูร และพ้นจากตำแหน่งในช่วงเหตุการณ์พฤษภาทมิฬ
หลังเหตุการณ์พฤษภาทมิฬ ได้เข้ามาสังกัดพรรคชาติไทยเช่นเดิม ต่อมาย้ายมาสังกัดพรรคความหวังใหม่ และพรรคไทยรักไทย ตามลำดับ และถูกตัดสิทธิทางการเมืองเนื่องจากเป็นกรรมการบริหารพรรคไทยรักไทยเป็นเวลา 5 ปี
ต่อมานายกิตติศักดิ์ ได้เข้าร่วมงานการเมืองกับพรรคเพื่อไทย และได้รับเลือกให้ดำรงตำแหน่งรองหัวหน้าพรรค เมื่อวันที่ 15 ธันวาคม พ.ศ. 2553 จากนั้นก่อนการเลือกตั้ง พ.ศ. 2554 นายกิตติศักดิ์ ได้ลาออกจากตำแหน่งรองหัวหน้าพรรค และลงสมัครรับเลือกตั้งในระบบบัญชีรายชื่อ ต่อมาได้รับแต่งตั้งเป็นรัฐมนตรีช่วยว่าการกระทรวงคมนาคม ในรัฐบาลของนางสาวยิ่งลักษณ์ ชินวัตร และถูกปรับออกจากตำแหน่งในเดือนมกราคม พ.ศ. 2555